ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
في العالمين انك حميد مجيد فسنتكلم اليوم ان شاء الله تعالى عن حسن خلقه صلى الله عليه واله وسلم مع نسائه ولكن قبل ان ابدأ في صلب هذا الموضوع لابد ان اتكلم عن حسن الخلق كسجية وطبع
فان حسن الخلق لا يتجزأ وحسن الخلق مع الناس يكون حسن الخلق مع الدواب يكون حسن الخلق حيثما وجه وجهه ونحن نعاني كثيرا عندما نتلقى مشاكل الناس من سوء الخلق. ونرى ان اكثر هذه المشاكل
يعود الى سوء الخلق اما حسن الخلق فلا سلبية له مطلقا الا ما يكون من جانب الضعف والذي يقال فيه حسن الخلق لان اللئيم مثلا اذا عومل بحسن الخلق زاد لؤما
لكن توصيف المرء باللؤم يحتاج الى انصاف ممكن انسان يتعدى حدوده ويصف من خالفه باللؤم لكنه في الحقيقة ليس لئيما لكن لكن الخصومة جعلته يحكم عليه بهذا. لا لابد ان يكون لئيما فعلا
فاذا ثبت لؤمه فعلا كأنه رضع اللقمة في ايام لما ولدت بعد بعد مولده او كان اللؤم في نطفة ابيه اللي احنا بنسميها الجينات اللي عنده جينات لق لئيم حقا. مثل هذا
لا يعامل بحسن الخلق باطلاق ولا بسوء الخلق باطلاق. لكن حيث توجد المصلحة يكون ثم. هذا او لان احيانا الانسان اللئيم اذا عملته بسوء الخلق يزداد شرا فاذا عملته بحسن الخلق اطفأت شره. ربما كانت المصلحة تقتضي هذا
لكن ارجع الى اصل المسألة. واقول ان حسن الخلق سجية وطبع يولد المرء به يمارس حياته في اقواله وافعاله بلا تكلف لا يتكلف ليستدعي حسن الخلق لا وحسن الخلق يكون مع الله
سبحانه وتعالى ومع الناس اما مع الله سبحانه وتعالى فانه يجب ان تعلم علما يقينيا ان ما صدر منك لله عز وجل يوجب عذرا وان ما اتى من الله اليك
يوجب شكرا فانت تعيش في منزلة منته وشكره في الوقت الذي تنظر فيه الى عيب نفسك وهذا كلام مهم كل ما صدر منك الى الله عز وجل يوجب عذرا سواء كان طاعة
او كان معصية اما اذا كان طاعة فانك لم تأتي بالطاعة على وجهها ففي الصلاة مثلا قال الله عز وجل اقيموا الصلاة اقيموا الصلاة ليس هو مجرد اقامة الحركات او ان انا اطمئن في الركوع
او السجود وقلبي ممزق في شعب الدنيا لأ اذا خلا القلب من الخشوع ومن الاقبال على الله عز وجل لم يأخذ المرء من صلاته الا الحركات وفي الحديث ان النبي صلى الله عليه وسلم قال ان العبد لا يصلي
فيأخذ من صلاتي نصفها ربعها ثلثها خمسها عشرها حتى ان بعض الناس لا يأخذ من صلاته شيئا يعني انا مسلا لو افترضنا جدلا هذا العبد هندي له مسلا درجة في الفرض الذي الذي صلى. ممكن ياخد صفر من عشرة
او واحد من عشرة او اتنين من عشرة او تلاتة من عشرة كل ده على حسب اقبال الايه؟ اقبال القلب كما قال صلى الله عليه وسلم رب صائم ليس لهم من صيامه الا الجوع والعطش. يبقى اذا هيكلة
الصيام او هيكل الصيام قائم لكن روح الصيام التي من اجلها شرع الصيام يعني آآ التقوى ان يلتقي العبد ربه عز وجل وان يزداد زكاة وقربا من الله عز وجل هذا لم
فالعبد اذا قيل له كما قال الله عز وجل اقم الصلاة او واقيموا الصلاة فان هذا العبد لم يأتي بالصلاة على وجهها فهذا يوجب عذرا ان يعتذر الى الله تبارك وتعالى
العبد الذي اخرج من زكاته اه اه مالا ليس بطيب او لم يخرج طيب ماله في الزكاة اه ممكن تكون سقطت الزكاة عنه يا فريدة لكن الله عز وجل قال ولا تاموا الخبيث منه تنفقون
ولستم باخذيه الا ان تغمضوا فيه فهذا لم يقم بحق ايتاء الزكاة. وهكذا خد في كل طاعة من الطاعات فكل طاعة لا يفعلها العبد على وجهها كما امر الله سبحانه وتعالى توجب عذرا ان يعتذر الى الله من شتات قلبه
وفي المعصية فالعذر واضح العذر واضح اتى ما حرم الله عز وجل سواء كان في قمة ما حرمه او دون ذلك لان المحرمات درجات كما ان الواجبات درجات هناك مثلا آآ للصلاة اقامة الصلاة او الصلاة يعني لا تكونوا كمثلا الامر بالمعروف والنهي عن المنكر في جزئية من الجزئيات
الصلاة واجبة والامر بالمعروف والنهي عن المنكر واجب لكن هذه في اعلى وهذه ادنى منها لكنها كلها في منطقة الايه؟ في منطقة الواجب كذلك المحرم مثلا آآ الشرك بالله عز وجل لا يستوي مع تطفيف الميزان
هذا حرام والشرك بالله عز وجل حرام لكن هذا اعلى الشرك وهذا اي اعلى المعاصي وهذا ايضا من جملة المحرمات لكنه دون ذلك فكل ما صدر منك سواء كان من طاعة او كان من معصية
فانه يوجب عذرا وكل ما اتاك من الله جل ثناؤه فانه يوجب شكرا حتى المصيبة حتى المصيبة توجب شكرا. ولذلك احنا فيما نقول الحمد لله الذي لا يحمد على مكروه سوى
يأتيك المكروه اي الذي تكرهه انت عشان بس بعض الناس آآ يعني آآ في مسألة والشر ليس اليك بعض الناس يتصور ان الشر ليس من الله لا الله خالق كل شيء
الخير والشر منه تبارك وتعالى لكن حتى لا يتصور العبد ان ما يأتيه من الله شر محض كان من دعاء النبي صلى الله عليه وسلم كان يقول والشر ليس اليك
يعني ايه الكلام ده يعني الشر المحضو الذي ليس تحته حكمة ليس الى الله عز وجل ابدا انما هو شر بالنسبة لك انت لانك متأذي منه لكنه خير في الحقيقة. اذ لا يأتي من الله الا الخير
سواء اعتبرته خيرا من جانب انه نعمة او اعتبرته شروا من جانب انه اذى قال الله عز وجل لما حدثت حادثة الافك لا تحسبوه شرا لكم بل هو خير لكم
حادثة الافك هذه زلزلة المسلمين لانها تتعلق بعرض النبي صلى الله عليه وسلم وبعرض السيدة المصونة العفيفة طاهرة الذيل حبيبتي النبي صلى الله عليه وسلم عائشة رضي الله عنها واصعب شيء
ان يتهم بريء لا يجد دليل براءته دي اصعب حاجة آآ المسألة دي زلزلت المجتمع الاسلامي ولا شك ان عائشة رضي الله عنها قالت انها لما علمت وكانت مريضة مرضت شهرا حتى علمت من ام مسطح وهي خارجة للخلاء
اهنئ بالقضية بدأت تعرف بذور القضية من ام مسطح فلما ذهبت الى ابيها الناس بيتكلموا شهر كامل وهي ما تعرفش لما ذهبت الى بيت ابيها لتستوثق فقالت لها امها يا بنيتي هوني عليك لقلما امرأة وضيئة تكون عند رجل له عدة نسوة الا اكثرن عليها
قالت سبحان الله او تحدث الناس بهذا؟ مش مصدقة نفسها قالت فمرضت مرضا على مرضي وظللت ثلاثة ايام بلياليهن ابكي حتى ظننت ان البكاء فالق كبدي ده يعني ما ليس هناك تعبير
اقوى من هذا في الدلالة على المصيبة ومش كده بس والنبي صلى الله عليه وسلم صار يسأل عن عائشة سأل علي ابن ابي طالب وسأل بريغ وسأل اسامة ابن زيد
حتى صعد المنبر واستعذر من الذين يتكلمون في عائشة وقال ما علمت عن ابي الا خيرا زلزال حصل ربنا عز وجل يقول ايه لا تحسبوه شرا لكم بل هو خير
هو وجهان وجهه مكروه لا شك عند النبي صلى الله عليه وسلم عند عائشة عند سائر المؤمنين لكنه خير تميز به المجتمع المسلم وارتفع به قدر عائشة رضي الله عنها
وهي كانت تقول ولا انا في نفسي كنت احقر من ان ينزل الله في قرآنا يتلى اقصى ما كانت تتمناه عائشة رضي الله عنها او تحلم به ان يرى النبي صلى الله عليه وسلم رؤيا
يبرئها الله بها لكن مسألة ينزل في شأنها قرآن تقول انا كنت احقر في نفسي من ان ينزل الله في قرآن يتلى وحصل بقى نوع من التمايز وزهر المنافقون الذين فرحوا وشمتوا في المسألة دي
العبد اذا اصيب بمكروه فاحسن ظنه بربه واتهم نفسه ان كل ما يخرج منه يوجب عذرا وكل ما يكون من رب العالمين يوجب شكرا فلما يحسن ظنه بربه ويعتقد كما قال النبي صلى الله عليه وسلم في دعائه والشر ليس اليك
اي الشر المحض الذي ليس تحته حكمة لا يكون منه تبارك وتعالى يبتلي اهل الايمان حتى يحققوا العبودية يحققوا نوعا خاصا من العبودية اسمه عبودية الذل والانكسار اراد الله بعبد خيرا مطيع العبد
اراد به خيرا. العبد ماشي مطيع ما فيش مشاكل ما فيش سيئات ما فيش مش عارف ايه الكلام ده ممكن يغتر واتصور انه وصل اذا دخل على حافة الغرور يكسره
بيكسروا بايه بمعصية يعملها ويوجد في قلبه الحياء من الله والحياء من الناس فيقوم يطاطي وانكسر نصره الله عز وجل لانه رايح الى حافة الغرور هذا كان خيرا له اذ لو خلى بينه وبين نفسه لاغتر
بعبادته وهلك الظالم يكسروا ليه عذابا له تعذيبا له ورحمة بالذين امنوا ولزلك ربنا عز وجل قال في القرآن فقطع دابر القوم الذين ظلموا والحمد لله رب العالمين فحمد الله عز وجل نفسه انه اهلك هذا الظالم
واحد بياكل اموال الناس يعمل مضاربات وهمية غير صحيحة يأخذ من الناس من اموال الناس بالظلم والعدوان باسم المضاربات الوهمية او الاسهم. اللي هي الوهمية اللي هي عبارة عن ارتفاع على الورق
فقط السهم مسلا بسبعين جنيه يبتدي يعمل كم مليون سنة؟ للشركة بتاعته. الناس تدخل تشتري بعض الناس يبتدي يحصل نوع من الاعلان. ده الشركة دي ناجحة السهم ده هيبقى بمية
وبعدين شائعات في كل مكان ده هيبقى مية وخمسين متين. العالم تبتدي تشتري في ناس مدربين يقول لك ادخل اشتري بمية اول ما يوصل مية وعشرين مية وتلاتين او مساحة فلوسي
في خلال اسبوع يسحب فلوسه يبقى ضمن خد مكسب عشرين وممكن يكون واخد كام مليون سهم كام الف سهم يبقى خد الايه؟ القطر. بتاعة القفص وش القفص دي ياخدها وبعدين يقوم داخل بالمكسب
المكسب اللي هو عشرين زيادة. يدخل بهم يجيب اسهم تاني ما هي لو خسرت كلها يقول لك طب الحمد لله ما خسرتش انا رأس مالي معي وبعدين ابو مية وعشرين يزيد يبقى مية وخمسين يقوم ساحب فلوسه
وهكزا يبتدي يحوش من اموالهم. مين بقى اللي هو دايما طمعان وفرحان؟ الغلابة بقى. اللي هو عنده مسل بتاع خمسين الف ستين الف الف مسلا يبتدي يقول لك ايه كل شوية يشوف مقشر بورصة جميل ده بيطلع ده بيطلع ده بيطلع
يطلع السهم لمتين تلتمية ربعمية على الورق العالم بتشتري فيه واحد يشتري بمية وخمسين وواحد يشتري بمية وسبعين وعشرين بميتين وواحد يشتري بمتين وعشرين والكلام ده والدنيا يا باشا وبعدين يبتدي السهم يتردى وينزل
معظم الناس مش فاهمين ليه طلع وليه نزل طلع على الورق هينزل برضه على الورق بربعمية. لأ نزل تلتمية وتمانين. نزل تلتمية وخمسين. نزل مش عارفين الكلام ده الناس برضه اللي هم اصحاب رؤوس الاموال يلحق يسحب
نزل متين قال طب واللي اشترى بمتين وعشرين ده يعمل ايه ازا كان يعني واعي شوية يقول لك الخسارة قريبة آآ اقدر اتحملها اسحب الجماعة التانيين ايه طب ايه يا جماعة البورصة يتصل بي واحد في البورصة زميله مسلا او عامل مش عارف ايه او موظف كبير يقول له لا لا لا ده انت عارف البورصة نازلة طالعة
اصبر شوية متين وعشرين ده هيطلع شوية وممكن يطلع متين وعشرين يطلع متين واحد وعشرين ميتين اتنين وعشرين يقول لك خلاص هيطلع بيزحف صحيح بس هيطلع ما يرضاش يسحب العالم اللي اصحاب اللبوس والاموال الضعيفة دي الكلام ما يرضاش يسحب ابدا
هوب ينزل السهم لمية لسبعين كل ده في جيب مين يجيب واحد او اتنين او تلاتة خدوا اموال الناس كلها حطوها في جيوبهم اتخربت بيوت وناس ماتت اللي بالزبحة القلبية. وناس ماتت مش عارف بضغط الدم. والكلام ده. وناس دخلت مصحات نفسية
لانه اتجنن. حصل له حاجة والكلام ده. والتاني مغتبط تماما ان يجيبه اتملى طيب ان الله ليمهل للظالم حتى اذا يعني آآ لم يفلته اذا اخذه لم يفلته. طيب فضل يجيب بقى ملايين في ملايين في ملايين دخلنا على مليارات على مش عارف ايه الكلام ده
الازمة الاخيرة دي اللي بلاد اعلنت افلاسها. بلاد دول مش افراد ولا بنك لأ دول اعلنت افلاسها وفي دول بتتجمل بتقول لهم الحقونا احسن ما هنعلن افلاسنا اقفوا معنا في ناس
خسروا ملايين ومليارات في البورصة عشان المعاملات المحرمة وعشان الاموال اللي نهبوها من جيوب الناس اهو ده ظالم والله عز وجل الذي لا يسأل عما يفعل والذي يحكم ما يريد
قال كما في الحديث الالهي اني حرمت الظلم على نفسي وجعلته بينكم محرما فلا تظالموا اذ لو جاز ربنا وتعالى الله عن ذلك علوا كبيرا لو جاز ان يظلم لن يراجعه احد
ولن يحكم عليه احد ومع ذلك حرم الظلم على نفسه فباي وجه يا ابن ادم تظلم الناس وهو محرم عليك وفوقك رب يحاسب فكل محنة تنزل بالعبد ان احسن ظنه بربه
وعلم انه مقصر في حق ربه كل فعل منه يوجب عذرا طاعة كان او معصية وكل ما يأتي من الرب جل ثناؤه يوجب شكرا سواء حتى لو كان فيما يكره العبد
يبقى ده حسن الخلق مع الله سبحانه وتعالى اما حسن الخلق مع الناس فهو في كلمتين بذل الندى فعلا وقولا وكف الاذى فعلا وقولا النفس لمن لا يعرفها مهما حملتها
تتحمل وهذا اصل اصيل انا عايز يعني الاباء يفهموا القصة دي القصة دي. الاباء والامهات مهما حملت على النفس حملت ليه؟ لان آآ لان احتمال النفس وسعت النفس لا حدود لها
بعض الاباء اللي عندهم حنان مرضي حنان مرضي الولد بينحرف ويمشي غلط ييجي يسأل بيقول انا اوعزت الولد ونصحته وتكلمت معه كثيرا قلت له يا ابني حرام عليك اللي انت بتعمله ده حرام
وكان عايز سيارة جبت له سيارة وبديله مرتب وما بيقولش حاجة الا اما اداها له ومع ذلك الولد شارد اعمل ايه قل له انت رب البيت هتيجي يوم القيامة انت في الاول
ومراتك بعديك وولادك بعديهم انت الراعي لدول القوامة لما ربنا عز وجل اداها لك ما اداش القوامة انجاها يعني ولا انك انت تجلس على نفسهم ولا انهم يبوسوا على ايديك ولا رجليك لأ
دي فيها واجبات وآآ مسئوليات فتقف تسأل عن نفسك خدت عشرة على عشرة يعني تدخل الجنة يعني لأ مش هتدخل الجنة اما تيجي تسأل عن الطابور اللي وراك تسأل عن امرأتك
ما كانتش لابسة الحجاب ليه كانت طالعة بتخالط الناس ليه كنت مشغلها موزفة في وسط رجالة وتقول مراتي امرأة طاهرة عفيفة لو زرعتها في فدان رجالة انا امن عليها خلي السواق يوصلها ومش عارف مين يجيبها وبتاع والكلام دوت وقاعدين
كانت عمالة ترقص ولا كانت عمالة تغني ولا عمالة تختلط بالرجال ومش عارف ايه لا اليه ما عملش كده ما فيش له جواب قل فلله الحجة البالغة. انزل بقى جهنم خد بقى استوي
بحق المرأة اطلع فوق الولد ده كان بيسكر والواد ده بيلعب قمار والواد ده مش عارف بيعمل ايه والواد ده بيعمل ايه. كل واحد من دول تستوي به مع ان انت على مستواك الشخصي مسلا يعني انا هفترض
انه على المستوى الشخصي واخد عشرة على عشرة فاي رجل في الدنيا حمل تقيل. طب الولد ده انت يعني آآ طولت حبل الصبر عليه قلت له يا ابني ما تعملش كزا وما تخليش كزا وما تساويش كزا يا ابني حرام عليك اتق الله بتاع الواد ولا هو هنا
طيب ايه الحل يا عم الشيخ اقول خلاص انت رب البيت اعمل فرامات الساعة عشرة متأخر عن الساعة عشرة مش هتدخل البيت عشرة وخمسة مش هفتح لك عشرة وخمسة مش عشرة ودقيقة مش هفتح لك الباب
بيقول يا عم الشيخ ما هو انا دلوقتي حاجات برده ما هيروح مع البانجو ويروح مع الحشيش ما هو على الحشيش مع الحشيش والبانجو بفلوسك برضو سيبه برة خليه برة
في الاخر اللي بيحششه معه ويشرب بانجو ومش عارف ايه والكلام دهوت ما فيش حد يقدر يحتمله. هيبات في مادة يوم في بيت ده يوم وبيت ده يوم وبيت ده يوم وفي الاخر يعمل ايه يعني
لازم يرجع على الاقل يبقى انت سلكت هذا وذان الترغيب مش نافع ما بقي الا الترهيب. عشان تقول يا رب انا اعذرت. عملت كل حاجة خلاص يقوم يقول لك ايه آآ قلبي ما يطاوعنيش
ما اقدرش اعمل ديت ده حب مرضي ده حب مرضي. لأ انا باقول لك حمل وعلم ابنك الفتوة وما تخافش عليه. ما فيش حد بيموت من الشغل عبدالأول ابن عيسى
الملقب بابي الوقت كان احد من انتهى اليه علو اسناد البخاري الو اسناد صحيح البخاري ابوه عيسى الشيخ عيسى رحمة الله عليه كان بيعمل معه ايه كان بياخده في طلب العلم وهو سنه ست سنين
ابن ست سنين طبعا ابوه عيسى بينه وبين نفسه نذر الا يركب دابة قط في طلب حديث النبي صلى الله عليه وسلم كل ده يمشي على رجليه عشان ياخد الاجر
فكان بياخد عبد الاول ابنه كان بياخده معه ابوه طول كده والخطوة منه الواد يجري قبالها عشر خطوات ابنه ست سنين او سبع سنين فكان يعمل ايه عبدالأول ده كان يخليه يشيل في كل في كل يد قالب طوب
قالب طوب زي قلب الطوب الاحمر اللي عندنا ده بيشيلوا قلبين وبعدين يقول له ايه امش وبالي ما تتأخرش عني هو لو ما معهوش طوبتين قلبين طوب شايلهم حيجري وبين ابوه
لأ ده شايب قلبين طول شايل قلبين طوب وبيجري قبالة بوب بالقلبين دول هيقول عبدالأول ايه كنت اتأخر فينظر الي ابي ويقول ما لك تاخرت؟ تعبت؟ يقول فكنت اخاف منه اقول له لا ما تعبت يقول له فما الذي يؤخرك
مد شوية هيقوم يبزل ايه يبذل جهد طب مشي مرحلة عند الاول وفي في ايده قلبين طوب فابوه يقول له ايه بعد مرحلة كده ارم واحد منهم يرمي واحد منه يتفضل واحد
كل ما يتأخر يقولوا ها تعبت يقول له لأ يقول له ما لك تأخرت يجري لا خلاص الواد فرهد بقى بيقول لي طب ارمي القالب التالي يفضل ماشي جنب ابوك
مش عارف بقى الواد هيتكعبل بقى. ما هو خلاص مش عارف يمشي. يقوم ابوه شايله على ايه على كتافه تمر القوافل القوافل اللي هي فيها بقى الركايب والكلام ده عيسى شايل ابنه
بيقول يا شيخ عيسى ما هتجيب الولد ده نركبه معنا. وتعال انت اركب. يقول لهم معاذ الله ان اركب انا وابني في طلب حديث النبي صلى الله عليه وسلم السؤال
وعبد القوي بن عيسى ده ما لوش قلب قد قلبه من حجارة لأ بس شيلة القلبين دول علم عبد الاول ابن عيسى الارادة علمه التحمل احنا ولادنا الان لما تيجي تقول لي يا ابني اطلب العلم يقول والله يا ابي ما اناش عارف انا ما عنديش ارادة ما عنديش همة
ها تبص تلاقيني عزمت كده على اني اطلب العين وبعدين فجأة الاقيني مفرهد كده مش عارف اطلب حاجة دول ولادنا اللي بيعملوا كده لأ عبد الاول ابن عيسى ترك لابنه سمعة
حتى صار اعلى من اعلى الناس اسنادا في زمانه فكان بيعلمه الارادة يعلمه التحمل بيعلمه الصبر حتى يكون سجيا لا تحسبن المجد تمرا انت اكله لن تبلغ المجد حتى تلعق الصبر
لازم تشرب المر الوان اذا اردت ان تكون صاحب مجد وصاحب سمعة ما بتجيش المسائل كده بسهولة اي بني ادم له مجد وشرف وسمعة اعرف انه في زمن الخمول كان بيسب التراب
زمن الخمول اللي هو ايه ؟ ايام ما كانش مشهور ايما مسلا لو اتكلمنا عن شركة العلماء على اساس انهم اشرف طوائف اهل الارض اذا صدقت نياتهم لله عز وجل. ده قبل ما يطلع ويظهر
ده سف التراب تحت الارض في مرحلة الخمول كان وهو بيزاكر في الاصول ولا في غيره يخبط دماغه في الحيط. عشان مش فاهم. لكن لازم يفهم ولا كان معنا ولا كم سهر ولا كم تعب ولا كم رحل الى آآ المشايخ ولا كم كلح المشايخ في وجهه واغلقوا الباب دونه
وهو في ذلك صابر محتسب. ليه؟ عايز يوصل. عارف القصة النفس دي هذه النفس تحملها لا نهاية له علشان كده ما يصعبش عليك ابنك لما تقسو عليه علشان يصل غدا يحمد لك هذا
الولد الفاشل بعد ما بيفشل يلعن اباه بيقول ابويا ايه اللي ضيعني كان مدلعني كل حاجة عايزها يجيبها لي. ومش عارف ايه وما حملش علي والكلام ده يبتدي يلوم اباه
اللي هو ما اشتدش عليه. او ان هو ما لم يكن حريصا عليه يبقى انت لما تتك على ابنك ما يصعبش عليك وما تقولش كده الولد كده نفسه اتكسرت والولد كده مش هيتحمل. ده نوع من الحب المرضي عندنا
في في جيلنا او في الجيل الذي سبقنا. نوع من الحب المرضي. لأ النفس لها امكانات لها امكانات هائلة الشاعر بيقول وما النفس الا حيث يجعلها الفتى فان اعطيت تاقت والا تسلت
وما النفس الا حيث يجعلها الفتى فان اعطيت والا تسلتي من السلوى اي النسيان والشاعر بيقول والنفس طامعة وبعض العلماء قال هذا احكم بيت قالته العرب والنفس طامعة اذا اطمعتها
واذا ترد الى قليل تقنعوا وقال الاخر البوصيري والنفس كالطفل ان تهمله شب على حب الرضاع وان تفطمه ينفطم فطول ما انت بتدي لنفسك تحمل وتدي لها تجيب معك العملية قلت خالص
وحبيت تقنع بقى وتبقى الكلام ده تيجي معك سواني اعطيت لها في الامل او قلصت لها او اغلقت باب الامل هي معك. منين ما تديها تاخد منين ما تاخد منها تحتمل
هذه النفس بعيدة الغور عميقة القعر ينبغي ان يعرف المرء حدودها. انا بتكلم الكلام النفسي الكتير ده ليه علشان بعض الناس الذي ليس حسن الخلق عنده سجية يستطيع ان يجعله سجية
الذي يعجز ان يجعل حسن الخلق سجية اما ان يكون لئيما وده ما ينفعش معه دواء او ان يكون ضعيف الهمة الاولاني ما ينفعش معه دواء ليه؟ لان هو كده
زي ما قلنا الجينات عنده جينات لقم اشوف القصة التي آآ ذكرت في كتب الادب ان امرأة اعرابية وجدت ذئبا صغيرا. لسه مولود ما لوش اب ولا ام ما لوش ام. اهو الحيوانات ما لهاش اباء
ما لوش ام آآ فصعب عليها اوي قامت واخداه وكان عندها معزة شاه يعني لسه والدة وفيها لبن فعلمته ازاي يرضع من ايه يرضع من المعزة دي عشان ما يموتش
المهم الديب بدأ يكبر يكبر ويلعب مع المعزة ومع امها وبتاع والكلام ده والست خلصت اطمنت على ايه على هذا الوليد ايه ده كبر الديب شوية المهم الست راحت مشوار ورجعت لقت ايه الديب
فاتح كرش المعزة وبياكل فيه فلما بصت كده فزعت وقالت ايه على سجيتها كده ايه بقرت شويهتي بقرت شويهتي وفجعت قلبي وانت لشاتنا ولد ربيب غذيت بدرها وربيت فينا فمن انباك ان اباك ذيب
اذا كان الطباع طباع سوء فلا ادب يفيد ولا اديب تقول له انا مش فاهمة يعني انت مين عرفك ان ابوك ديب ده انا واخداك قد كدهو شوية لحم وبعدين غزيت بدرها
الضر اللي هو اللبن يعني يعني انت اتغزيت بلبنها وربيت فينا اتربيت في وسطنا فمن انباك ان اباك ذيب جينات جينات موجودة في الديب. يطلع ابنه ديب. ان شا الله يتربوا في وسط معيز
ابوه ديب يبقى ديب وبعدين قالت الحكمة الاخيرة بقى اذا كان الطباع طباع سوء جينات سيئة يعني فلا ادب يفيد ولا اديب خلاص ده بقى اللي هو ايه؟ رضع اللقمة
ده انا ما ينفعش فيه حاجة ما نعرفش نقول له ها خطابنا ليس مع هذا يبقى التاني عنده ضعف همة اللي هو عصبي مسلا عصبي العصبية دي مشكلة كل حاجة تبص تلاقي غضبه في السما
مؤمن الرضا كافر الغضب اذا غضب يضرب بالنار واذا رضي يبقى زي المية العصبي كده اذا ارادت تلاقي زي الماية ده غاضب ما فيش حد يطيقه ولا يحتمله العاصي ده لو عايز يبقى حليم يعني
وده كويس هل ممكن ولا حسن الخلق سجية يولد المرء بها زي ما اشجع عبد القيس قال سأل النبي صلى الله عليه وسلم حديث ابن عباس وحديث ابي سعيد الخدري كلما في صحيح مسلم
اصل الحديثين في البخاري بس ما عدا الايه الجملة اللي هي ان النبي صلى الله عليه وسلم قال لاشج عبد القيس واسمه المنذر بن عائز قال له ان فيك لخصلتين
يحبهما الله الحلم والاناة في مسند الامام احمد وسنن النسائي كبرى وفي الادب المفرد للامام البخاري من حديث الاشد نفسه قال يا رسول الله اهاتان خصلتان جبلني الله عليهما من قديم
قال نعم فقال الاشج الحمد لله الذي جبلني على ما احب على ما يحب الحمد لله الذي جبلني على ما يحب جبلة حسن الخلق جبلة هل الانسان بقى اللي ما عندوش الجبلة دي
ممكن يبقى حسن الخلق اه ممكن يبقى حسن خلق اذا استعمل الاخلاق النبوية وحمل نفسه عليها ما انا مش انا كنت لسه بقول لك النفس حمل عليها تشيل لكن عايزة واحد عنده ارادة
عايزة واحد عنده هدف ساعتها النفس تشيل يحملها على ما تكره وتشيل برضه فلا يزال يحملها على ما تكره حتى يملكها ولا تملكه هو ده اللي ممكن يجي منه امل
تيجي من من يأتي من افعاله نتيجة اه هناك حديث يصححه بعض اهل العلم والذي اعتقده في هذا الحديث انه موقوف موقوف على عثمان رضي الله عنه اي صح من قول عثمان
ولم يصح من قول النبي صلى الله عليه وسلم انما الحلم بالتحلم والعلم بالتعلم بص بقى للنكتة في في هذا القول الحكيم انما الحلم بالتحلم والعلم للتعلم طب الحلم صفة جبلية
يخلق المرء بها طب العلم صفة جبلية ولا صفة كسبية عاصفة كسبية لان الله عز وجل قال والله اخرجكم من بطون امهاتكم لا تعلمون شيئا كل اللي بينطق به البني ادم يوم ما ينزل من بطن امه يقول ادي اللي يعرفه بس
في اكتر من كده وينزل محمولا على الايدي ويموت فيدفن محمولا على الايدي كما بدأنا اول خلق نعيده خلاص يبقى البني ادم يولد يولد جاهلا لا يعرف شيئا يبتدي يتعلم
ويأخذ من المعارف ومن الاخلاق حتى تعقد حتى تعقد عليه الخناصر ويقال هذا اعلم الناس هذا ازهد الناس. هذا افضل الناس مع انه في في الاصل ولد ايه كما تعلمون
يبقى لما قرنت الصفة الجبلية بالصفة المكتسبة دل على ان من تحلم وصل الى الحلم او كاد ومن تعلم وصل الى العلم او كاد والمعنى ده المعنى ده دقيقة في قول الله عز وجل
ادفع بالتي هي احسن فاذا الذي بينك وبينه عداوة كأنه ولي حميم وخلي بالك من كلمة كأنه دين انت بينك وبينه عداوة لما اساء اليك انت احسنت اليه هيعمل ايه معك؟ هيحترم نفسه
اللي يشوفه وهو بيعاملك يقول ده ده ده كده روح انقسمت في بدنيه. مع انه مش كده عشان كده جت كانه ولي حميم. مش ولي حميم لان الولي الحميم لا تكون له عداوة
لا تكون في نفسه عداوة منك الولي الحميم مش كده لكن ربنا عز وجل قال كانه ولي حميم. السورة الظاهرة من تعامله المحترم معك اللي يشوف يقول ده انتيم يعني اسف في التعبير. ما استخدمش انا الكلمات اياها دي
بس ايه روح انقسمت في بدنين ده عشان انت عملت ايه استخدمت حسن الخلق كأنه ولي حميم مين اللي ممكن يوصل للمنزلة دي وخلي العدو يدي له تعظيم سلام وما يلقاها الا الذين صبروا
اه حزن حسن خلقه يعني ايه؟ يبلع المر يسمع شتمته بودنه وعليكم السلام ورحمة الله. يوم التاني يقول شف المغفل ده. فاكرني باسلم عليه وهو سامع شتمته بودن وعارف انه مشتوم
ومع زلك شف يعمل ايه فاصل هو حاجة من اتنين مما يعلمه انه شتمه فيقف له بيقولوا له انت ازاي تشتمني ده بقى مش هيخلص في سنته لان اللي بيشتم ده عنده قاموس للشتائم لا ينفد
وكل ما تنزل في القعر تسمع شتايم الواحد يتمنى ان يموت ولا يسمعها متخصص شتايم وانت متربي رباك ابوك ورباك دينك ما تعرفش تشتم تبص تلاقي ضربت لخمة كده وانت بتسمع الشتيمة. رح يا ابن كزا ويجيب لك كلمة فزيعة
فانت اقصى اقصى ما يمكن انك تشتريه بتقول اخيه عليك يا اخي. اخيه عليك بس ده اللي تقدر تعمله وبعدين تروح البيت يا قلت له اخيه انا كده غلطان انا كده بصراحة قليل الادب
انا كده بصراحة ما ينفعش اتكلم الكلام ده ده ده صاحبنا ده ده معين لا ينضب يبقى انت هتهزأ نفسك ولا لأ اه هتهزق نفسك وتفرج الناس عليك احسن حاجة
اعمل نفسك من السابع خلاص بل ممكن تقول له وعليكم السلام زي زي عامل ايه؟ اخبارك ايه؟ مش عارف ايه بكام؟ عشان تخلص وده يحتاج الى يحتاج الى كياسة يبقى العدو ده
لما احترمك واتعامل معك في الظاهر كأنه ولي مش ولي حميم. كأنه ولي حميم وما يلقاها الا الذين صبروا طب اذا صبر ايه النتيجة وما يلقاها الا ذو حظ عظيم
حز عظيم يعني ايه يعني سيخرج من الدنيا محمودة الاصيل هيمدحه نترحم عليه والخسيس هيمدحه ويترحم عليه وده معنى قول النبي صلى الله عليه وسلم ان العبد لا يدرك بحسن خلقه
درجة الصائم القائم وقال النبي صلى الله عليه وسلم ان اكثر ما يدخل الناس الجنة حسن الخلق ليه لان المسألة في الاخر مسألة موازين الميزان له كفتان يوزن عمل العبد
النبي عليه الصلاة والسلام لما قال اتدرون من المفلس حديث ابي هريرة الذي تعلمونه قالوا يا رسول الله المفلس فينا ما الذي نار له ولده ولا متاع. الله المفلس رجل
اتى بحسنات اتى بصلاة وزكاة وصيام وحج وامر بمعروف اي عن منكر اتى باشياء من الطاعات الكثيرة لكنه اتى وقد شتم هذا وضرب هذا وسفك دم هذا وافترى على هذا
فيأخذ هذا من حسناته وهذا من حسناته فان فنيت اي حسنات اي حسناته يعني اخذ من سيئاتهم ثم طرحت عليه ثم طرح في النار طيب حسن الخلق اتى بصلاة اتى بزكاة اتى بحج اتى اعمال الطاعات
بس لا شتم ولا ضرب ولا سفك يبقى الحسنة اللي بيعملها اتحطت في كتابه ما فيش حد هياخدها يبقى غني ولا لأ ايه اللي دخله الجنة؟ حسن الخلق. مات وليس له خصم
الا من كان مفتريا عليه وده هيكون في ميزانه ايضا الغيبة والنميمة والكلام والافتراء والبتاع والكلام ده. كل ده في صحيفة ايه؟ المجني عليه يبقى انسان حسن الخلق الحسنة اللي بيعملها بتفضل
سيء الخلق يعمل الحسنة ويتعب عليها ويجي بمنتهى البساطة تقوم خارجة من كتابه لواحد تاني يبقى بيصلي ويقوم الليل وتصدق وما فيش حد طايقه طب هو لما اخد شوية حسنات من قيام الليل
خدها يعني بسهولة لأ ده كان وراه شغل وقاوم نفسه وقام قبل الفجر بساعة وقعد يصلي وبعدين الفجر ونام له كمان شوية يعني تعب النفس عشان يتصدق البيت محتاج هو لأ غلب نفسه وتصدق
الامر بالمعروف والنهي عن المنكر عمل له مشاكل والامر بالمعروف والنهي عن المنكر لازم يعمل الصحف ومشاكل يا بني اقم الصلاة وامر بالمعروف وانهى عن المنكر واصبر على ما اصابك
يبقى ازا امر بمعروف هتيجي له مشاكل. لابد ان يصبر على ما اصابه نهى عن منكر هتيجي له مشاكل. يبقى لابد ان يصبر على ما اصابه خد له علقة سخنة
في مرة من المرات عشان بيقول للولد واقف مع بنت قل لي يا ابني كده اختك وعيب ومش عارف ازاي يقول له الكلام ده قدام البنت لازم يبقى راجل عنترة بن شداد بقى
فلازم يدي له علقة داخل معك اداله العلقة المحترمة كسر عضمه. عشان يبين للبنت ان هو ما فيش حد يتعدى عليه وبتاع وراجل وحاجات زي كده العلقة اللي خدها دي
ده برضو حسنات او سيئات من آآ جانب اللي ضربه كل ده بمنتهى البساطة قام خارج من صحيفته لمين؟ للذي جنى عليه انما حسن الخلق ابدا ما يطلعش من صحيفتي
حسنة ولا ياخد من سيئات حد ليه حسن الخلق طيب يبقى ده صاحب حظ عظيم في الدنيا انه مات ولم يقدح فيه احد وده حز كبير ان ابراهيم عليه السلام
دعا ربه تبارك وتعالى بدعوات من جملتها واجعل لي لسان صدق في الاخرين اي لا يأتي احد بعدي فيذكرني الا بخير اهو انا قرأت لبعض الكتاب المشاهير اللي اسمهم زي الطبل
اسمهم زي الطبل قال انا لا يضرني ان يسبني الناس بعد موتي. المهم يملأوا اذني مدحا في حياتي عايز استمتع وانا حي انما بعد ما اموت اشتموا زي ما هم عايزين
اهو ده الاحمق بقى. ده عنده جينات بقى. جينات الحمق الذكر للانسان عمر ثاني انا ما احسست يوما ان البخاري مات ولا احمد ولا الشافعي ولا مالك ولا ابو حنيفة ولا مسلم ولا دار قطني ولا حد من العلماء. انا ما احسست يوما انهم ماتوا
ليه لانني معهم في كل وقت وحين اقرأ استفيد اترحم اترضى انما الذي يموت يوم يدفن يدفن. هو ده اللي بيموت فالذكر للانسان عمر ثاني. يبقى اذا بقاء سيرتك ناصعة
بعد وفاتك هذا من اهم المهمات فاذا مت واثنى الناس عليك خيرا يبقى هذا حظ عظيم فاذا لقيت ربك تبارك وتعالى فذاك حظ اعظم شوف الاية تحتها معاني انا لو
وقفت مع الاية وكانت النية الحقيقة النهاردة ان اقف مع الايات اللي فيها حسن الخلق ومع بعض الاحاديث اللي فيها حسن الخلق ومع سيرة النبي صلى الله عليه وسلم اللي فيها حسن الخلق
وبعدين ادخل على سيرتي مع نسائه. عشان المنظومة تكتمل وتعرف اه وتعرف ان الرجل حسن الخلق لا يمكن ان يكون سيء الخلق حتى مع الدواب بل لابد ان يكون حسن الخلق. اينما يمم وجهه
دي منزومة كاملة متكاملة لكن قدر الله عز وجل اتناول الاية ديت. النهاردة واظهر بعض ما فيها ما وما يلقاها الا الذين صبروا وما يلقاها الا ذو حظ عظيم ايه بقى
المثابرة وفي حديث ابي سعيد الخضري ان النبي صلى الله عليه وسلم قال من تصبر يصبره الله اهو ده نفس الكلام يعني حتى لو افترضنا الحديس النهاردة انا ارى انه موقوف اللي هو انما الحلم بالتحلم والعلم بالتعلم. حتى
الذين صححوه ورفعوه مثلا يشهد للمعنى مش بس عشان ما فيش حد يفهم غلط ان انا لا اقوي الحديث بهذا لكن المعنى اللي فيه ده موجود في حديث مرفوع صحيح في الصحيحين
من تصبر يصبره الله اهو الصبر ليس سجية عند لكنه استلهم الصبر من الله والله عز وجل يقول فاصبر وما صبرك الا بالله. واصبر وما صبرك الا بالله. ان لم يصبرك لا تصبر
كما قال تبارك وتعالى ثم تاب عليهم ليتوبوا لولا انه تاب عليهم ما تابوا فله الحمد في البدء والختام وله الحمد في الاولى والاخرة يبقى النهاردة الكلام دهو انما الحلم
بالتحلم والعلم بالتعلم. وضع وضع صفة مكتسبة بجنب صفة جبلية ليدل على ان الصفة المكتسبة ممكن تصير كالجبلية ده الكلام ده ايه اذا تعاهد العبد نفسه فانه يرتقي من مرحلة الى مرحلة حتى يصير كانها هيئة راسخة فيه
يبقى عندنا بقى حسن الخلق مع الناس بذل الندى قولا وعملا وكف الاذى قولا وعملا بذل الندى يعني حتى العبارة جميلة ان بذل الندى يعني الانسان ايه انسان اذا اعطي
اذا سأل اذا سئل اعطى اذا سأل اذا سئل اعطى والحقيقة مسألة الكرم ديت تغطي كل عيب للانسان الكريم لا عيب له والانسان البخيل لا ميزة عنده مهما فعل ما لوش ميزة
طول ما هو بخيل لان الجينات برضو البخل ده جينات هتلاقيه برضو ايه ؟ منين ما يودي وشه بخيل بخيل حتى في الكلمة الكلمة الطيبة بخيل يقولها الابتسامة اللي هي النبي عليه الصلاة والسلام قال تبسمك في وجه اخيك صدقة
بخيل شف يعني بيقول لك مرة واحد بخيل من اللي هو عنده جينات البخل دي مرة كان يسبح في النهر هيغرق فمر به اتنين واحد يعرفه وواحد ما يعرفوش اللي ما يعرفوش التاني بيقول اه بغرق الحقوني والكلام ده. اللي ما يعرفوش قال له ايه؟ قال له
هات يدك ما رضاش يدي له ايده التاني اللي عارفه قال له ايه ؟ قال له خذ يدي عدى له ايده طب ايه الفرق بين الاتنين ؟ الاولاني اقول له هات
هو مش متعود على هيهات ايه ده حتى لو هيموت فيها هيغطس في قاع النار مش ممكن يدي له ايده عشان قال له هات انما التاني اللي فاهمه قال له خز
متعود ياخد خذ يدي شف لما بني ادم يصل به الحال الى هذا منين ما يودي وشه تلاقيه بخيل وحش ما يتعاشرش فبذل الندى شوف الانصار يا سلام على الانصار دول
اللي ربنا عز وجل قال ويؤثرون على انفسهم ولو كان بهم خصاصة لما جت اموال بني النضير والرسول عليه الصلاة والسلام قال اموال بني النضير دي للمهاجرين بس الاسار ما لهمش فيها
اعلن خير الانصار. قال لهم بصوا اما ازا كنتم عايزين تاخدوا من الغنائم بتاع بني النظير يبقى يشرككم الانصار في نصف كل شيء عندكم عندك دار المهاجر ياخد نصها عندك ارض المهاجري ياخد نصها
ازا نصصتم ما تملكون واديته ده للمهاجرين تشاركوهم في ايه في اموال بني النضير قال له قالوا له يا رسول الله لأ احنا هنقول هنقول حاجة يأخذون نصف ما عندنا
ولا نأخذ شيئا من اموال بني النظير شف شف شف الاخلاق قالوا احنا عايزين نديلهم نص اللي عندنا ولا نشركهم في اموال بني النظير يا سلام نزل قوله تعالى بقى
والذين تبوأوا الدار والايمان يحبون من هاجر اليهم ولا يجدون في صدورهم حاجة مما اوتوا اللي هم المهاجرين. اموال بني النضير ويؤثرون على انفسهم ولو كان بهم خصاصة خصاصة يعني شدة فقر
انا ادي له نص داري واضله وادي له نص آآ ارضي اعطيه يعني نصف ما املك من كل شيء وانا في اشد الحاجة وفي نفس الوقت هياخد نص اللي عندي وياخد اموال بني النضير كمان
قال ومن يوق شح نفسه فاولئك هم المفلحون يلقى شح نفسه مش بخل نفسه لان الشح هو اشد البخل فهؤلاء لم يبذلوا الندى فقط هؤلاء لا نظير لهم الانصار لا نظير لهم
عشان كده النبي صلى الله عليه وسلم قال لو سلك الناس شعبا وسلك الانصار شعبا لسلكت شعب الانصار وواديهم قال اللهم اغفر للانصار ولابناء الانصار ولابناء ابناء الانصار الاثار دول
قال لهم المحيا محياكم والممات مماتكم للانصار عرفوا ان النبي عليه الصلاة والسلام او بلغهم او تصوروا ان النبي عليه الصلاة والسلام بعد فتح مكة هيرجع مكة تاني بيرجع مكة وسبنا
نعيش من غيره في المدينة ما تصوروش المسألة دي خالص فلما رآهم على هذا الفزع وعلى هذا الخوف والوجل والبكاء انه سيفارقهم واذهب الى مكة قال لهما هذه العبارة المحيا محياكم
انا ان حييت لن احيا الا بينكم والممات مماتكم. ولئن مت لن ادفن الا في ارضكم الانصار دي قصة كبيرة جدا جدا بذلوا الندى وزيادة قولا وفعلا وكف الاذى في مقابل بذل الندى
وطبعا يعني هذا الكلام يحتاج الى شرح وتوضيح نذكره ان شاء الله تبارك وتعالى ان جمعنا الله بكم مرة اخرى في الحلقة القادمة باذن الله تعالى اقول قولي هذا واستغفر الله العظيم
لي ولكم وصلى الله وسلم وبارك على نبينا محمد والحمد لله رب العالمين